stanford-oval/wikipedia huggingface dataset:
กีลียาน อึมบาเป
แหล่งข้อมูลอื่น

Profile ที่เว็บไซต์สโมสรฟุตบอลปารีแซ็ง-แฌร์แม็ง
กีลียาน อึมบาเป – สถิติลีกฝรั่งเศสในลีกเอิง – ยังมีบริการใน ในภาษาฝรั่งเศส
กีลียาน อึมบาเป ที่สหพันธ์ฟุตบอลฝรั่งเศส (ในภาษาฝรั่งเศส)
กีลียาน อึมบาเป – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
กีลียาน อึมบาเป – สถิติการลงแข่งจากสหพันธ์ฟุตบอลระหว่างประเทศ (FIFA) (ในภาษาอังกฤษ)
| ด ค กผู้เล่นชุดปัจจุบันของสโมสรฟุตบอลเรอัลมาดริด  |
| --- | --- |
 1 กูร์ตัว  2 การ์บาฆัล  3 มีลีเตา  4 อาลาบา  5 เบลลิงงัม  6 กามาวีงกา  7 ฌูนีโยร์  8 บัลเบร์เด  9 อึมบาเป  10 มอดริช (c)  11 โรดรีกู  13 ลูนิน  14 ชัวเมนี  15 กือแลร์  16 เอ็งดรีกี  17 บัซเกซ  18 ชัวเมนี  19 เซบาโยส  22 รือดีเกอร์  23 แมนดี  24 มาเรียโน  ผู้จัดการ: อันเชลอตตี 
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  สหรัฐ  ญี่ปุ่น  เช็กเกีย  โครเอเชีย  เนเธอร์แลนด์  โปแลนด์  รัสเซีย 
อื่น ๆ:  IdRef 
อึมบาเป กับรางวัลดาวรุ่งยอดเยี่ยมฟุตบอลโลก 2018
แนวร่วมปลดปล่อยประชาชนแห่งชาติกะเหรี่ยงแดง

| แนวร่วมปลดปล่อยประชาชนแห่งชาติกะเหรี่ยงแดง |
| --- | --- |
ကရင်နီပြည်လူမျိုးပေါင်းစုံပြည်သူ့လွတ်မြောက်ရေးတပ်ဦး
ธงของแนวร่วมปลดปล่อยประชาชนแห่งชาติกะเหรี่ยงแดง (KNPLF)
ผู้นำ: U Tun Kyaw
ปีที่ปฏิบัติการ: ค.ศ. 1978 (1978)–ค.ศ. 2009 (2009), ค.ศ. 2023–ปัจจุบัน (2023–ปัจจุบัน)
กองบัญชาการ: ชุมชนปานกานเมืองลอยกอประเทศพม่า
ภูมิภาคปฏิบัติการ: รัฐกะยา ชายแดนพม่า–ไทย
แนวคิด: ลัทธิมากซ์–เลนิน กะเหรี่ยง ชาตินิยม ระบอบสหพันธรัฐ
ขนาด: 2,000 (2021)
พันธมิตร: รัฐพันธมิตร:  พม่า  กองทัพพม่า (จนถึง ค.ศ. 2023)   สหภาพพม่า (1989–2011) รัฐที่ไม่ใช่พันธมิตร กองกำลังพันธมิตร 4 เค:  กองทัพปลดปล่อยแห่งชาติกะเหรี่ยง   กองทัพกะเหรี่ยงแดง   กองกำลังป้องกันแห่งชาติกะเหรี่ยงแดง พันธมิตรอื่นๆ  กองกำลังพิทักษ์ประชาชนประเทศพม่า   กองทัพรวมแห่งรัฐว้า   กองทัพปลดปล่อยแห่งชาติประเทศพม่า   พรรคคอมมิวนิสต์พม่า (จนกระทั่งปี ค.ศ. 1989)  กองทัพปลดปล่อยแห่งชาติ (2023-ปัจจุบัน) 
ฝ่ายตรงข้าม: รัฐฝ่ายตรงข้าม  กองทัพพม่า (2023–ปัจจุบัน)   สาธารณรัฐแห่งสหภาพพม่า (จนกระทั่งปี ค.ศ. 1988) รัฐที่ไม่ใช่ฝ่ายตรงข้าม  กองทัพกะเหรี่ยงแดง (จนกระทั่งปี ค.ศ. 2023) 
การต่อสู้และสงคราม: ความขัดแย้งภายในพม่า สงครามกลางเมืองพม่า (พ.ศ. 2564–ปัจจุบัน) ยุทธการที่เมเซ  ปฎิบัติการ 1107  ปฎิบัติการ 1111 
ก่อนหน้า  กองทัพกะเหรี่ยงแดง
แนวร่วมปลดปล่อยประชาชนแห่งชาติกะเหรี่ยงแดง (KNPLF หรือชื่อเต็มว่า Karenni National People's Liberation Front) (พม่า: ကရင်နီပြည်လူမျိုးပေါင်းစုံပြည်သူ့လွတ်မြောက်ရေးတပ်ဦး) เป็นกลุ่มก่อความไม่สงบที่มีอุดมการณ์คอมมิวนิสต์และอุดมการณ์ชาตินิยมกะเหรี่ยง ประจำการอยู่ที่รัฐกะยา ประเทศพม่า กลุ่ม KNPLF ได้ยินยอมที่จะเป็นกองกำลังรักษาชายแดนที่รัฐบาลสนับสนุนในวันที่ 8 พฤศจิกายน ค.ศ. 2009 อย่างไรก็ตาม KNPLF ยังไม่ถูกยุบในนาม KNPLF เริ่มตั้งแต่วันที่ 13 มิถุนายน ค.ศ. 2023 กลุ่ม KNPLF ได้ตัดสินใจเปลี่ยนฝ่ายไปอยู่ฝ่ายของ กองทัพปลดปล่อยชาติกะเหรี่ยง (KNLA) และกองทัพกะเหรี่ยงแดง (KA) กองกำลังป้องกันชาติพันธุ์กะเหรี่ยง (KNDF) และกองกำลังพิทักษ์ประชาชนประเทศพม่า (PDF) และต่อสู้กับระบอบการปกครองทหาร
ประวัติ

KNPLF ก่อตั้งขึ้นในปี ค.ศ. 1978 ในตอนที่กลุ่มการเมืองฝ่ายซ้ายแยกตัวออกจากกองทัพกะเหรี่ยงแดง (KA) เนื่องจากมีอุดมการณ์ไม่เหมือนกัน กลุ่ม KNPLF รักษาความสัมพันธ์อันใกล้ชิดกับพรรคคอมมิวนิสต์พม่า (CPB) ได้รับการฝึกและเสบียงและการสนับสนุนการอาวุธจากกลุ่มจนกระทั่งลดอาวุธลงในปี ค.ศ. 1989
ในปี ค.ศ. 1989 มีการเจรจาข้อตกลงให้หยุดยิงระหว่าง สภาสันติภาพและการพัฒนาแห่งรัฐ (SLORC) กับ KNPLF ซึ่งสรุปแล้วในปี ค.ศ. 1994 ตั้งแต่นั้นมากลุ่ม KNPLF ได้ช่วยเหลือทหารของรัฐบาลในการต่อสู้กับกลุ่มกองกำลังอาวุธกลุ่มอื่นๆ นับตั้งแต่นั้นเป็นต้นมา กลุ่มนี้ได้ช่วยทหารรัฐบาลต่อสู้กับกลุ่มติดอาวุธอื่นๆ โดยเฉพาะอย่างยิ่งกองทัพกะเหรี่ยงแดง (KA) และในวันที่ 8 พฤศจิกายน ค.ศ. 2009 กลุ่มนี้ตกลงที่จะเปลี่ยนผ่านเป็น "กองกำลังรักษาชายแดน"
KNPLF เคยถูกกล่าวหาว่าใช้ทหารเด็กและกับระเบิดในอดีตกับเด็กที่ชื่อว่า Koo Reh ตอนอายุ 13 ปีว่า
| 0 | 1 | 2 |
| --- | --- | --- |
| “ | ผมกำลังดูหนัง (ในโรงหนัง) และเขา (คนที่ชวน Koo Reh เข้า) นั่งและคุยกับผมว่าถ้าผมเข้าผมจะมีความสุขและได้เงินเดือนและเครื่องแบบ ผมจำชื่อเข้าไม่ได้แต่เขามาจาก KNPLF ผมตกลงที่จะเข้าร่วม เขาพูดกับหลายๆคน หนึ่งต่อหนึ่ง 20 หรือ 25 คน ผู้ใหญ่ สตรี เด็กชาย ประมาณ 6 คนที่ไปกับเขาที่มีอายุมากกว่ามีอายุ 16 หรือ 17 อายุน้อยกว่า อายุ 11 12 หรือ 13 ปี ผมกลับบ้านแต่ไม่ได้บอกแม่ของผม จากนั้นผมก็ไปกับเขา  | ” |
เหตุการณ์ล่าสุด

ทหารของ KNPLF และ BGF ถูกฆาตกรรมประมาณ 45 คนในช่วงการสังหารหมู่ Mo So โดยกองทัพพม่าในวันคริสต์มาสอีฟของปี ค.ศ. 2021 บุคลากรของ KNPLF และ BGF พยายามที่จะหยุดกองทัพพม่าจากการเผาประชาชนทั้งเป็นแทนที่จะยิงประชาชนตรงศีรษะ
KNPLF ก็ได้รับอาวุธจากกองทัพรวมแห่งรัฐว้า (UWSA) หลังการรัฐประหารในประเทศเมียนมาร์ในปี ค.ศ. 2021 และก็ถูกกล่าวหาว่ามีส่วนร่วมในการต่อต้านกองทัพพม่า แม้จะเปลี่ยนผ่านเป็นกองกำลังพิทักษ์ชายแดนก็ตาม ชิต ตุน สมาชิกระดับสูงของ KNPLF ถูกแต่งตั้งให้เป็นหนึ่งในสองรองรัฐมนตรีด้านการสหพันธสหภาพ ในรัฐบาลเอกภาพแห่งชาติพม่า (NUG) ซึ่งเป็นรัฐบาลคู่ขนานที่ก่อตั้งโดยผู้ร่างกฎหมายที่ได้รับเลือกและสมาชิกรัฐสภาที่ถูกโค่นล้มในการรัฐประหาร KNPLF ประกาศว่าจะสนับสนุน NUG และสมาชิกระดับล่างของ KNPLF ต่อสู้เคียงข้าง KNDF เพื่อต่อต้านกองทัพพม่า
ในเดือนมิถุนายน ค.ศ. 2023 KNPLF ได้ทำการย้ายฝ่ายไปกองกำลังต่อต้านรัฐบาลทหารและสนับสนุนกแองทัพปลดปล่อยชาติกะเหรี่ยง (KNLA) และกองทัพกะเหรี่ยงแดง (KA) กองกำลังป้องกันชาติพันธุ์กะเหรี่ยง (KNDF) และกองกำลังพิทักษ์ประชาชนประเทศพม่า (PDF) และได้ปฎิบัติการเริ่มโจมตีที่มั่นของกองทัพพม่า กองกำลังต่อต้านที่รวมกันเข้ายึดด่านหน้าของรัฐบาลทหารและเข้ายึดเมืองเมเซ ในรัฐกะยาทางทิศตะวันออก
โรงเรียนชลราษฎรอำรุง

| โรงเรียนชลราษฎรอำรุง |
| --- | --- |
Chonradsadornumrung School
ที่ตั้ง
215 หมู่ 3 ถนนพระยาสัจจา ตำบลบ้านสวน อำเภอเมืองชลบุรี จังหวัดชลบุรี 20000
ข้อมูล
ชื่ออื่น: ช.ร.อ./ CRU
ประเภท: โรงเรียนรัฐบาล  โรงเรียนมัธยมศึกษาขนาดใหญ่พิเศษ โรงเรียนประจำจังหวัดชลบุรี
คติพจน์: ปญฺญาวุโธ ผู้มีปัญญาเป็นอาวุธ 
สถาปนา: โรงเรียนบุรพการ พ.ศ. 2441-2457 โรงเรียนประจำจังหวัดชลบุรี พ.ศ. 2457-2474 โรงเรียนชลราษฎรอำรุง ตั้งแต่ 24 พฤศจิกายน 2474 (93 ปี 80 วัน)
ผู้ก่อตั้ง: หลวงวรพินิจบุรพการ
หน่วยงานกำกับ: กระทรวงศึกษาธิการ
รหัส: 1012200102
ผู้อำนวยการ: ดร.รุ่งทิพย์ พรหมศิริ
ระดับปีที่จัดการศึกษา: มัธยมศึกษาปีที่ 1-6
จำนวนนักเรียน: 3,342 คน
สี:   ส้ม    ฟ้า
เพลง: มาร์ชชลราษฎรอำรุง ส้ม-ฟ้า สามัคคี, ส้ม-ฟ้า เรามาชิงชัย
เว็บไซต์: http://www.cru.ac.th
โรงเรียนชลราษฎรอำรุง เป็นโรงเรียนที่ตั้งอยู่ในอำเภอเมืองชลบุรี จังหวัดชลบุรี เป็นโรงเรียนมัธยมศึกษาขนาดใหญ่พิเศษ และ เป็นโรงเรียนชายล้วนประจำจังหวัดชลบุรี โดยมีผู้อำนวยการชื่อ ดร.รุ่งทิพย์ พรหมศิริ โดยมีชื่อที่เรียกกันติดปากของชาวชลบุรีว่า “ชลชาย” โรงเรียนชลราษฎรอำรุง ตั้งอยู่เลขที่ 215  หมู่ที่ 3  ถนนพระยาสัจจา  ตำบลบ้านสวน อำเภอเมืองชลบุรี จังหวัดชลบุรี สังกัดสำนักงานเขตพื้นที่การศึกษามัธยมศึกษา เขต 18  สำนักงานคณะกรรมการการศึกษาขั้นพื้นฐาน กระทรวงศึกษาธิการ มีเนื้อที่  67 ไร่  2 งาน 69.7 ตารางวา  เปิดสอนระดับมัธยมศึกษาตอนต้น (มัธยมศึกษาปีที่ 1 - มัธยมศึกษาปีที่ 3) เฉพาะนักเรียนชาย และระดับมัธยมศึกษาตอนปลาย (มัธยมศึกษาปีที่ 4 - มัธยมศึกษาปีที่ 6) เปิดสอนแบบสหศึกษา
ประวัติ

โรงเรียนชลราษฎรอำรุง ถือกำเนิดโดย หลวงวรพินิจบุรพการได้อุทิศเรือนหลังหนึ่งสร้างเป็นโรงเรียนขึ้นที่วัดต้นสน เมื่อปี พ.ศ. 2441 ชื่อโรงเรียนบุรพการ ต่อมาได้ยกฐานะเป็นโรงเรียนประจำจังหวัดชลบุรีเมื่อปี พ.ศ. 2443
เมื่อ พ.ศ. 2457 โรงเรียนประจำจังหวัดชลบุรี(บุรพการ) และโรงเรียนอุดมพิทยากรรวมเป็นโรงเรียนเดียวกัน เรียกว่า โรงเรียนประจำจังหวัดชลบุรี เปิดสอนระดับมัธยมศึกษาที่บุรพการ และระดับประถมศึกษาที่อุดมพิทยากร ต่อมาชาวชลบุรีได้ร่วมกันบริจาคสมทบทุนสร้างโรงเรียนประจำจังหวัดชลบุรีที่โรงเรียนอนุบาลชลบุรีในปัจจุบัน แล้วเสร็จในปี พ.ศ. 2460 ได้ย้ายนักเรียนทั้งสองโรงเรียนมาเรียนรวมกันเป็นเอกเทศ เปิดการเรียนการสอนแบบสหศึกษา โรงเรียนได้พัฒนาทั้งทางด้านการจัดการศึกษา ปริมาณนักเรียนและอาคารสถานที่ตลอดมาจนกระทั่งทางราชการสั่งให้แยกนักเรียนเป็นชายและหญิง เมื่อวันที่ 24 พฤศจิกายน 2474 สหศึกษาจึงเลิกไป แต่โรงเรียนสตรียังไม่มีสถานที่จึงอาศัยเรียนร่วมกันไปก่อน และแยกออกไปเป็น โรงเรียนชลกันยานุกูล เมื่อวันที่ 10 กันยายน 2479 โรงเรียนได้เติบโตมาโดยตลอดโดยเฉพาะด้านปริมาณนักเรียนสถานที่โรงเรียนคับแคบไป จึงย้ายโรงเรียนไปตั้งที่ใหม่บริเวณศูนย์การค้าวรพรต
วันที่ 3 มิถุนายน 2484 เป็นวันแรกที่ย้ายโรงเรียนจากสถานที่เดิมมาตั้งใหม่ที่บริเวณถนนสุขุมวิท บนเนื้อที่ประมาณ 13 ไร่ ของวัดอรัญญิกาวาส เพื่อขยายโรงเรียนให้กว้างขึ้น หลังจากนั้นโรงเรียนได้พัฒนาการสอนโดยเปิดสอนระดับเตรียมอุดมศึกษาและเปลี่ยนชื่อโรงเรียนใหม่เป็น โรงเรียนชลราษฎรอำรุง ในปัจจุบัน ชาวส้ม-ฟ้า จึงถือว่า วันที่ 3 มิถุนายน ของทุกปีเป็นวันคล้ายวันสถาปนาโรงเรียน
เมื่อ พ.ศ. 2501 โรงเรียนชลราษฎรอำรุงเข้าโครงการโรงเรียนมัธยมแบบประสมรุ่นที่ 4 กรมวิสามัญได้ส่งเจ้าหน้าที่มาสำรวจโรงเรียน เพื่อดำเนินการสร้างอาคารเรียนและอารารประกอบ แต่ไม่สามารถขยายโรงเรียนได้ตามโครงการได้ นารถ มนตเสวี ผู้ว่าราชการจังหวัดชลบุรีในสมัยนั้น ได้มองเห็นถึงความสำคัญและประโยชน์ของการศึกษา ได้พิจารณาจัดสรรที่ดินของกองทัพอากาศไทยประมาณ 70 ไร่บริเวณสี่แยกบ้านสวนริมถนนสุขุมวิทติดกับถนนวิรัชศิลป์ และแยกวิรัชศิลป์ริมถนนวิรัชศิลป์กับถนนพระยาสัจจา ให้เป็นที่ตั้งของโรงเรียนในปัจจุบัน
ทำเนียบผู้บริหาร

| อันดับ | รายนาม | วาระดำรงตำแหน่ง (พ> ศ.) |
| --- | --- | --- |
| 1 | ร.บ. ชม ชมสุนทร ป.ช., ป.ม. | 2458-2463 |
| 2 | เรืออากาศตรีพันช์ุ อนันตสมบูรณ์ ป.ช., ป.ม. | 2464-2468 |
| 3 | ร.บ. ไว อุดมวงษ์ | 2468 |
| 4 | เรืออากาศตรีชัน เชาวพันธ์จรัส ป.ม., ท.ช. | 2468-2471 |
| 5 | นายสงวน โกเศศย์รัตน์ ป.ช., ป.ม. | 2472-2474 |
| 6 | เรืออากาศตรีย้อย วรสินธุ์ ป.ม., ท.ช. | 2474-2476 |
| 7 | นายเสงี่ยม เจริญฮวด (เสงี่ยม วัฒนธรรม) | 2476  (รักษาการ) |
| 8 | นายเกื้อ สุวณิชย์ ป.ม., ท.ช. | 2476-2486 |
| 9 | นายเทพ เวชพงศ์ ป.ม., ท.ช. | 2486-2491 |
| 10 | นายเรวัติ ชื่นสำราญ ป.ม., ท.ช. | 2491-2495 |
| 11 | นายบุญเชียร ศุภจิตรา ป.ม., ท.ช. | 2495-2498 |
| 12 | นายมานะ เอี่ยมสกุล ป.ม., ท.ช., กศ.บ. | 2498-2402 |
| 13 | นายสมนึก บำรุง ป.ช., ป.ม., กศ.บ. | 2502 |
| 14 | นายรวย แก้วจินดา พ.ป. | 2502-2503  (รักษาการ) |
| 15 | นายสมนึก บำรุง ป.ช., ป.ม., กศ.บ. | 2503-2507 |
| 16 | นายปรีดา แก้วจินดา ป.ช., ป.ม., กศ.บ. | 2507-2508  (รักษาการ) |
| 17 | นายสมนึก บำรุง ป.ช., ป.ม., กศ.บ. | 2508-2512 |
| 18 | นายสนอง มณีภาค ป.ม., ท.ช., อ.บ. | 2512-2517 |
| 19 | นายสพัสติ์ พูนผล ป.ช., ป.ม., ว.ท. ,พ.ม., ธ.บ. | 2517-2522 |
| 20 | นายทวีวัฒน์ อยู่ทวี กศ.บ. | 2522-2526 |
| 21 | นายเจริญ ลัดดาพงศ์ พ.ป., กศ.บ. | 2526-2530 |
| 22 | นายสมศักดิ์ ศรีสุวรรณ กศ.บ. (เกียรตินิยม), พ.ม. | 2530-2535 |
| 23 | นายชะนะ กมลานนท์ กศ.บ. | 2535-2540 |
| 24 | นายสมศักดิ์ ศรีสุวรรณ กศ.บ. (เกียรตินิยม), พ.ม. | 2540-2544 |
| 25 | นายภุชงค์ บุญยรัตนสุนทร กศ.ม. | 2544-2551 |
| 26 | นายอภิสิทธิ์ รื่นจิตร์ ป.ช., ป.ม., กศ.ม. | 2551-2554 |
| 27 | นายอุทัย สิงห์โตทอง ป.ช., ป.ม. | 2554-2561 |
| 28 | นายอัมพร อิสสรารักษ์ ป.ช., ป.ม. | 2561-2562 |
| 29 | ดร.รุ่งทิพย์ พรหมศิริ ป.ม. | 2562-ปัจจุบัน |
กลุ่มงานภายใน

สำนักผู้อำนวยการ ดร.รุ่งทิพย์ พรหมศิริ เป็นผู้อำนวยการ
กลุ่มบริหารงานวิชาการ  นางสาวเดือนเพ็ญ ตันเงิน เป็นรองผู้อำนวยการ
กลุ่มบริหารทั่วไป นางศรันย์กร ชัยพิพัฒน์ เป็นรองผู้อำนวยการ
กลุ่มบริหารงานบุคคล การเงิน และสินทรัพย์ นางสาววิราภรณ์ ส่งแสง เป็นรองผู้อำนวยการ
กลุ่มบริหารงานกิจการนักเรียน นายพีรเดช พัชรปัญญาพร เป็นรองผู้อำนวยการ
กลุ่มสาระการเรียนรู้ภาษาไทย นางสาวรุ่งนภา มั่งคั่ง เป็นหัวหน้ากลุ่มสาระการเรียนรู้
กลุ่มสาระการเรียนรู้คณิตศาสตร์ นายรณชัย พลอยเพ็ชร เป็นหัวหน้ากลุ่มสาระการเรียนรู้
กลุ่มสาระการเรียนรู้วิทยาศาสตร์และเทคโนโลยี นายธนายุต จันทราเขต เป็นหัวหน้ากลุ่มสาระการเรียนรู้
กลุ่มสาระการเรียนรู้สังคมศึกษา ศาสนา และวัฒนธรรม นางวสิชา พ้นภัยพาล เป็นหัวหน้ากลุ่มสาระการเรียนรู้
กลุ่มสาระการเรียนรู้ภาษาต่างประเทศ นางนภาลักษณ์ ตั้งอรุณศิลป์ เป็นหัวหน้ากลุ่มสาระการเรียนรู้
กลุ่มสาระการเรียนรู้การงานอาชีพ นางเสาวรัตน์ สายถิ่น เป็นหัวหน้ากลุ่มสาระการเรียนรู้
กลุ่มสาระการเรียนรู้ศิลปะ นายสุรศักดิ์ ดิษฐปาน เป็นหัวหน้ากลุ่มสาระการเรียนรู้
กลุ่มสาระการเรียนรู้สุขศึกษาและพลศึกษา นายศานิต โหนแหย็ม เป็นหัวหน้ากลุ่มสาระการเรียนรู้
กลุ่มงานคอมพิวเตอร์ นางสาววรนุช แสงจันทร์ เป็นหัวหน้ากลุ่มงาน
กลุ่มงานพัฒนาหลักสูตร นายจิตบุณย์ กุลสุวรรณ เป็นหัวหน้ากลุ่มงานพัฒนาหลักสูตร
กลุ่มงานพัฒนาระบบเครือข่าย ฯ นางปัณณภัสส์ มีวรรณ เป็นหัวหน้ากลุ่มงาน
งานประกันคุณภาพการศึกษา นางกุหลาบ สำราญสุข เป็นหัวหน้างาน
งานนโยบายและแผน นางสาววันดี แนบเชย เป็นหัวหน้างาน
งาน English Program นางสาวเรวดี มีสุข เป็นหัวหน้างาน
งานแนะแนว นางสาววิมพ์วิภา ศรีวิชชุทัศนีย์ เป็นหัวหน้างานแนะแนว
งานห้องสมุด นางสาวกฤติยาภรณ์ สุริยะ และ นางสาวจารุวรรณ เลี่ยมเปี่ยม เป็นครูบรรณารักษ์ประจำห้องสมุด
งานธนาคารโรงเรียน นางกรรณิการ์ หงษ์เจ็ด ร่วมกับ นางวาสนา ดีมิศรี เป็นหัวหน้างาน
งานอนามัยโรงเรียน นางสาวพิชชาภรณ์ พรหมศิริ เป็นครูพยาบาลประจำห้องอนามัย
หลักสูตรที่เปิดสอน

โรงเรียนชลราษฎรอำรุงเปิดสอนในระดับมัธยมศึกษาตอนต้นตามที่กรมสามัญศึกษากำหนด และระดับมัธยมศึกษาตอนปลายตอนปลายสายสามัญ โดยแบ่งตามกลุ่มสาระการเรียนรู้ที่เน้นดังนี้
วิทยาศาสตร์-คณิตศาสตร์
โครงการห้องเรียนพิเศษวิทยาศาสตร์-คณิตศาสตร์ (SMTE) ห้องที่ 3  (จำนวน 1 ห้องเรียน)
วิทยาศาสตร์-คณิตศาสตร์ ห้องเรียนพิเศษ (MEP) ห้องที่ 1 (จำนวน 1 ห้องเรียน)
วิทยาศาสตร์-คณิตศาสตร์ ห้องเรียนพิเศษเตรียมอุตสาหกรรมการแพทย์ครบวงจร ห้องที่ 4 (จำนวน 1 ห้องเรียน)
วิทยาศาสตร์-คณิตศาสตร์ ห้องเรียนพิเศษเตรียมวิศวกรรมศาสตร์ ห้องที่ 5 (จำนวน 1 ห้องเรียน)
วิทยาศาสตร์-คณิตศาสตร์ ทั่วไป ห้องที่ 11-16 (จำนวน 6 ห้องเรียน)
ภาษาอังกฤษ-คณิตศาสตร์
ห้องเรียนพิเศษ (MEP) ภาษา (จีน-ญี่ปุ่น-เกาหลี)-คณิตศาสตร์  ห้องที่ 2 (จำนวน 1 ห้องเรียน)
ภาษาอังกฤษ-คณิตศาสตร์ ทั่วไป ห้องที่ 6-10 (จำนวน 5 ห้องเรียน)
คณะกรรมการสภานักเรียน

โรงเรียนชลราษฎรอำรุง มีการจัดการเลือกตั้งคณะกรรมการสภานักเรียนขึ้นเป็นการทั่วไปในทุกปีการศึกษา เพื่อดำเนินกิจกรรมนโยบายต่าง ๆ ตามที่หาเสียงไว้และสนองนโยบายจากท่านผู้อำนวยการและคณะครูตามที่ได้รับมอบหมาย ซึ่งพรรคที่ดำรงตำแหน่งในตอนนี้คือ NEW WAVE
วันสำคัญเกี่ยวกับโรงเรียน

วันสถาปนาโรงเรียน
ตรงกับวันที่ 3 มิถุนายนของทุกปี โดยเป็นวันที่ย้ายโรงเรียนมาตั้งที่บริเวณริมถนนสุขุมวิท ซึ่งเป็นที่ของวัดอรัญญิกาวาส โดยจะมีพิธีสักการะพระพุทธรูปประจำโรงเรียน ศาลเจ้าพระยาสุรสีห์ และสิ่งศักดิสิทธิ์ทั่วไปและเหล่าบุรพจารย์ที่บริเวณลานกลางแจ้ง และมีพิธีทำบุญโรงเรียนอุทิศแก่เหล่าบุรพจารย์ผู้ก่อตั้ง
ศิษย์เก่าที่มีชื่อเสียง

สมเด็จพระวันรัต (นิรันตร์ นิรนฺตโร)
พระราชวรเมธาจารย์ เจ้าคณะจังหวัดชลบุรี
พระยาบริรักษ์เวชชการ (ไล่ฮวด ติตติรานนท์) องคมนตรี
พลเอกพิจิตร กุลละวณิชย์  องคมนตรี
หลวงจำเดิมเผด็จศึก (เต็กเจ้ง ฐิติวร)
หลวงวิชันเนตินาท (กิมเจ็ง วรรณประภา)
นายกมล วรรณประภา อดีตรัฐมนตรีว่าการกระทรวงมหาดไทย
นายสุชาติ ชมกลิ่น  รัฐมนตรีว่าการกระทรวงแรงงาน
พล.ต.ท.แฝด วิชพันธ์
นายชลอ บุปผเวช  ผู้พิพากษาศาลอุธรณ์
นายทำนอง สิงคารวณิชย์ อดีตอธิบดีกรมการข้าว
พล.ต.อ.พจน์ เภกะนันท์ อดีตอธิบดีกรมตำรวจ
นายวิฑูร จักกะพาก อดีตปลัดกระทรวงมหาดไทย
นาวาโทสว่าง เจริญผล ร.น. อดีตอธิบดีกรมประมง
นายอธึก สวัสดีมงคล คนไทยตัวอย่างและผู้ก่อตั้งยุวพุทธิกสมาคม จังหวัดชลบุรี
นายสมหวัง จูตะกานนท์ ผู้ว่าราชการจังหวัด
นายเสรี สืบสงวน อดีตอธิบดีกรมทางหลวง
ดร.เสนาะ อูนากูล อดีตผู้ว่าการธนาคารแห่งประเทศไทย
นายอนันต์ อนันตกูล
นายอุทัย ใจหงษ์
พลเอกอิสระพงศ์ หนุนภักดี อดีตผู้บัญชาการทหารบกและอดีตรัฐมนตรีว่าการกระทรวงมหาดไทย
พลอากาศเอก ธีร์ศิลป์ คัมภีรญาณนนท์ ผู้บัญชาการกองบัญชาการยุทธทางอากาศคนแรกของกองทัพอากาศไทย อดีตสมาชิกวุฒิสภา อดีตรองผู้บัญชาการทหารสูงสุด
พลตำรวจเอกวิสุทธิ์ กิตติวัฒน์
พล.ต.ต.วีระ อนันตกูล
นายสมเจตต์ วิริยะดำรงค์
นายประเสริฐ ลิ้มภักดี
นายอุทัย พิมพ์ใจชน อดีตประธานสภาผู้แทนราษฎร และรัฐมนตรีว่าการกระทรวงพาณิชย์
รองศาสตรจารย์ประณต นันทิยะกุล
รองศาสตราจารย์มีชัย วรสายัณห์
นายสันตศักย์ จรูญ งามพิเชษฐ์ ประธานกรรมาธิการการท่องเที่ยว อดีตรัฐมนตรีช่วยว่าการกระทรวงสาธารณสุข
นายชมภู กาญจนนาค นักการเมือง
นายแพทย์สนอง อูนากูล นายกสมาคนโรคเบาหวานแห่งประเทศไทย
นายแพทย์รุจิ รุจิรัตน์
นายสุวัฒน์ วรดิลก นักประพันธ์อาวุโส
นายสมบุญ ลีเส็ง  หรือ  ชาตรี  ศรีชล  นักร้อง นักประพันธ์ เพลงลูกทุ่ง
นายปราจีน  ทรงเผ่า  นักประพันธ์เพลง  นักเรียบเรียงเสียงประสาน อดีตหัวหน้าวงดนตรี ดิอิมพอสซิเบิล วงสตริงคอมโบ้แชมป์ประเทศไทย 3 ปี ซ้อน (2512, 2513 และ 2515)
นายเชาวลิต  วงศ์เจริญ  หรือ  สด จิตรลดา  แชมป์โลกรุ่นฟลายเวท (112 ปอนด์) ของสภามวยโลก WBC
นิติพงษ์ เสลานนท์ นักฟุตบอลทีมชาติไทย
นาย รังสิต ศิรนานนท์ หรือ อ้วน รังสิต นักแสดงและนายแบบ
นาย อรุณพงศ์ ชัยวินิตย์ (ชื่อ-สกุลเดิม : พงศธร สุภิญโญ) หรือ ดิว เดอะสตาร์ 5 นักร้อง
แหล่งข้อมูลอื่น

โรงเรียนชลราษฎรอำรุง จังหวัดชลบุรี เก็บถาวร 2011-04-02 ที่ เวย์แบ็กแมชชีน
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
| ด ค กโรงเรียนชายล้วนในประเทศไทย |
| --- | --- |
กรุงเทพมหานคร:  กรุงเทพคริสเตียนวิทยาลัย  เซนต์คาเบรียล  เซนต์ดอมินิก  ไตรมิตรวิทยาลัย  ทวีธาภิเศก  เทพศิรินทร์  ปทุมคงคา  มัธยมวัดเบญจมบพิตร  วชิราวุธวิทยาลัย  วัดบวรนิเวศ  วัดราชบพิธ  วัดสระเกศ  วัดสุทธิวราราม  สวนกุหลาบวิทยาลัย  อัสสัมชัญ 
ภาคกลาง:  เตรียมทหาร‡  พิษณุโลกพิทยาคม†  ภ.ป.ร. ราชวิทยาลัย ในพระบรมราชูปถัมภ์ 
ภาคเหนือ: อุตรดิตถ์†
ภาคตะวันออกเฉียงเหนือ:  ร้อยเอ็ดวิทยาลัย†  ราชสีมาวิทยาลัย 
ภาคตะวันออก:  ชลราษฎรอำรุง†  เบญจมราชูทิศ จังหวัดจันทบุรี† 
ภาคตะวันตก:  วิสุทธรังษี†  สารสิทธิ์พิทยาลัย 
ภาคใต้: แสงทองวิทยา
†เฉพาะระดับมัธยมศึกษาตอนต้น ‡มีเพียงระดับมัธยมศึกษาตอนปลาย
อำเภอคลองหลวง

| อำเภอคลองหลวง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Khlong Luang
ภาพตึกสถาบันเทคโนโลยีนานาชาติสิรินธร ภายในมหาวิทยาลัยธรรมศาสตร์ ศูนย์รังสิต
คำขวัญ: คลองขุดพระราชทาน งามตระการบัวหลวง โชติช่วงด้านการศึกษา แหล่งการค้าอุตสาหกรรม เด่นล้ำถิ่นอาศัย เมืองน้ำใจใฝ่คุณธรรม
แผนที่จังหวัดปทุมธานี เน้นอำเภอคลองหลวง
พิกัด: 14°3′54″N 100°38′46″E﻿ / ﻿14.06500°N 100.64611°E﻿ / 14.06500; 100.64611
ประเทศ:  ไทย
จังหวัด: ปทุมธานี
พื้นที่
 • ทั้งหมด: 299.152 ตร.กม. (115.503 ตร.ไมล์)
ประชากร (2566)
 • ทั้งหมด: 300,949 คน
 • ความหนาแน่น: 1,006.01 คน/ตร.กม. (2,605.6 คน/ตร.ไมล์)
รหัสไปรษณีย์ : 12120,  12110 (ตำบลคลองห้า หมู่ที่ 1 เฉพาะเลขที่ 38 และสถานบำบัดหญิงธัญบุรี; ตำบลคลองหก เฉพาะมหาวิทยาลัยเทคโนโลยีราชมงคลธัญบุรี), 13180 (ตำบลคลองหนึ่ง หมู่ที่ 20 เฉพาะเลขที่ 1-99 และมหาวิทยาลัยราชภัฏวไลยอลงกรณ์)
รหัสภูมิศาสตร์: 1302
ที่ตั้งที่ว่าการ: ที่ว่าการอำเภอคลองหลวง เลขที่ 33 หมู่ที่ 7 ตำบลคลองสอง อำเภอ คลองหลวง จังหวัดปทุมธานี 12120
 ส่วนหนึ่งของสารานุกรมประเทศไทย
คลองหลวง เป็นอำเภอที่สำคัญ​ของจังหวัดปทุมธานี​เนื่องจากในพื้นที่มีสถานที่สำคัญและที่ตั้งองค์กร​สำคัญ​หลายแห่งเป็นอำเภอที่มีประชากรมากที่สุดของจังหวัดรวมถึงเป็นแหล่งงานของจังหวัดเนื่องจากมีนิคมอุตสาหกรรม​ตั้งอยู่ทำให้ปัจจุบัน​เกิดความหนาแน่น​ในส่วนของบ้านจัดสรรชุมชนและประชากร
ที่ตั้งและอาณาเขต

ทิศเหนือ ติดต่อกับอำเภอบางปะอินและอำเภอวังน้อย (จังหวัดพระนครศรีอยุธยา) มีคลองเชียงรากน้อย  ลำราง คลองหนึ่ง และคลองระพีพัฒน์เป็นเส้นแบ่งเขต
ทิศตะวันออก ติดต่อกับอำเภอหนองเสือ มีคลองเจ็ดเป็นเส้นแบ่งเขต
ทิศใต้ ติดต่อกับอำเภอธัญบุรี มีแนวลำรางสาธารณะเป็นเส้นแบ่งเขต
ทิศตะวันตก ติดต่อกับอำเภอเมืองปทุมธานีและอำเภอสามโคก มีทางรถไฟสายเหนือเป็นเส้นแบ่งเขต
ประวัติ

ท้องที่อำเภอคลองหลวง แต่เดิมเป็นที่รกร้างว่างเปล่า เรียกว่า ทุ่งหลวง ต่อมา พ.ศ. 2446 บริษัทขุดคลองแลคูนาสยาม ได้ขุดคลองรังสิต และคลองซอยต่าง ๆ ราษฎรจึงพากันอพยพเข้าไปตั้งถิ่นฐาน ประกอบอาชีพในการทำนา ในที่สุดได้ตั้งขึ้นเป็นอำเภอ เมื่อ พ.ศ. 2447
วันที่ 8 พฤศจิกายน 2499  จัดตั้งสุขาภิบาลคลองหลวง ในท้องที่บางส่วนของตำบลคลองหนึ่ง และตำบลคลองสอง
วันที่ 4 ธันวาคม 2516 เปลี่ยนแปลงเขตสุขาภิบาลคลองหลวง ให้ครอบคลุมพื้นที่ทั้งหมดของตำบลคลองหนึ่ง และตำบลคลองสอง
วันที่ 1 สิงหาคม 2527 ตั้งตำบลคลองเจ็ด แยกออกจากตำบลคลองหก
วันที่ 22 กรกฎาคม 2539 จัดตั้งเทศบาลตำบลท่าโขลง โดยแบ่งพื้นที่บางส่วนจากสุขาภิบาลคลองหลวง ในพื้นที่บางส่วนตำบลคลองหนึ่ง และ ตำบลคลองสอง (ฝั่งทางตอนเหนือของ ถนนคลองหลวง)
วันที่ 25 พฤษภาคม 2542 ยกฐานะจากสุขาภิบาลคลองหลวง เป็นเทศบาลตำบลคลองหลวง
วันที่ 10 ตุลาคม 2544 ยกฐานะจากเทศบาลตำบลท่าโขลง เป็น เทศบาลเมืองท่าโขลง
การแบ่งเขตการปกครอง > การปกครองส่วนภูมิภาค

อำเภอคลองหลวงแบ่งเขตการปกครองออกเป็น 7 ตำบล แต่ละตำบลแบ่งเป็นหมู่บ้าน รวม 106 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) | ชื่อตำบลเดิม | สี | แผนที่ |
| --- | --- | --- | --- | --- | --- | --- | --- |
| 1. | คลองหนึ่ง | Khlong Nueng | 20 | 96,571 | ท่าโขลง |   |  |
| 2. | คลองสอง | Khlong Song | 15 | 47,220 | บางหวาย |   |  |
| 3. | คลองสาม | Khlong Sam | 16 | 92,139 | บึงอ้ายเสียบ |   |  |
| 4. | คลองสี่ | Khlong Si | 16 | 21,881 | บึงเขาย้อน |   |  |
| 5. | คลองห้า | Khlong Ha | 16 | 16,049 | บึงจระเข้ |   |  |
| 6. | คลองหก | Khlong Hok | 14 | 13,795 | บึงตะเคียน |   |  |
| 7. | คลองเจ็ด | Khlong Chet | 9 | 7,624 | แยกจากตำบลคลองหก |   |  |
การแบ่งเขตการปกครอง > การปกครองส่วนท้องถิ่น

ท้องที่อำเภอคลองหลวงมีองค์กรปกครองส่วนท้องถิ่น 7 แห่ง ได้แก่
เทศบาลเมืองท่าโขลง ครอบคลุมพื้นที่ตำบลคลองหนึ่งและตำบลคลองสอง เฉพาะฟากเหนือของทางหลวงแผ่นดินหมายเลข 3214
เทศบาลเมืองคลองหลวง ครอบคลุมพื้นที่ตำบลคลองหนึ่งและตำบลคลองสอง เฉพาะฟากใต้ของทางหลวงแผ่นดินหมายเลข 3214
องค์การบริหารส่วนตำบลคลองสาม ครอบคลุมพื้นที่ตำบลคลองสามทั้งตำบล
องค์การบริหารส่วนตำบลคลองสี่ ครอบคลุมพื้นที่ตำบลคลองสี่ทั้งตำบล
องค์การบริหารส่วนตำบลคลองห้า ครอบคลุมพื้นที่ตำบลคลองห้าทั้งตำบล
องค์การบริหารส่วนตำบลคลองหก ครอบคลุมพื้นที่ตำบลคลองหกทั้งตำบล
องค์การบริหารส่วนตำบลคลองเจ็ด ครอบคลุมพื้นที่ตำบลคลองเจ็ดทั้งตำบล
การคมนาคม

อำเภอคลองหลวงมีถนนพหลโยธิน (ทางหลวงแผ่นดินหมายเลข 1) ตัดผ่าน อันเป็นทางสำคัญในการเดินทางไปยังภาคเหนือและภาคตะวันออกเฉียงเหนือ ส่วนถนนสายสำคัญอื่น ๆ ได้แก่ ถนนกาญจนาภิเษก (ทางหลวงพิเศษหมายเลข 9) ถนนลำลูกกา-วังน้อย (ทางหลวงแผ่นดินหมายเลข 352) ถนนคลองหลวง (ทางหลวงแผ่นดินหมายเลข 3214) ถนนสายรองที่สำคัญ ได้แก่ ถนนเลียบคลองสาม ถนนเลียบคลองห้า
การคมนาคม > รถประจำทาง

รถประจำทาง ขสมก. สาย 39 ม.ธรรมศาสตร์ - สะพานใหม่ - อนุสาวรีย์ชัยฯ (รถธรรมดา)
รถประจำทาง ขสมก. สาย 39 ตลาดไท - อนุสาวรีย์ชัยฯ (รถปรับอากาศ)
รถประจำทางเอกชนสาย 39 ม.ธรรมศาสตร์ - บางเขน (รถปรับอากาศ)
รถประจำทาง ขสมก. สาย 510 ม.ธรรมศาสตร์ - ดอนเมือง - อนุสาวรีย์ชัยฯ (รถปรับอากาศ)
รถประจำทาง ขสมก. สาย 520 มีนบุรี - ตลาดไท (รถปรับอากาศ)
รถตู้โดยสารและรถมินิบัสสาย 338 รังสิต - ประตูน้ำพระอินทร์
รถตู้โดยสารสาย 349 รังสิต - อยุธยา - เสนา
รถสองแถวสาย 372 รังสิต - บางปะอิน
รถมินิบัสสาย 372 (เสริม) รังสิต - สถานีธรรมศาสตร์
รถสองแถวสาย 697 โรจนะ - นวนคร
รถประจำทางสาย 1008 รังสิต - หนองเสือ (รถธรรมดา)
รถตู้โดยสารสาย 1008 ฟิวเจอร์พาร์ค รังสิต - ม.ธรรมศาสตร์ (รถตู้)
รถสองแถวสาย 1116 รังสิต - เชียงราก
รถตู้โดยสารสาย 1154 ท่ารถตู้ต่างจังหวัด - รังสิตคลองสาม - รร.สารสาสน์วิเทศคลองหลวง
รถตู้โดยสารสาย 1154 ฟิวเจอร์พาร์ค รังสิต - หมู่บ้านพฤกษา 12
รถตู้โดยสารสาย 1154 ฟิวเจอร์พาร์ค รังสิต - หมู่บ้านพฤกษา 13
รถตู้โดยสารสาย 1154 ฟิวเจอร์พาร์ค รังสิต - หมู่บ้านพฤกษา B
รถสองแถวสาย 1157 ปทุมธานี - ตลาดไท
รถสองแถวสาย 6047 รังสิตคลองสาม - คลองหลวงคลองสาม
รถสองแถวสาย 6048 คลองหลวงคลองสาม - ถนนเลียบคลองระพีพัฒน์
รถสองแถวสาย 6188 รังสิต - จารุศร
รถประจำทางเอกชนสาย 1-9E มหาวิทยาลัยธรรมศาสตร์ ศูนย์รังสิต-ทางด่วน-มหาวิทยาลัยธรรมศาสตร์ ท่าพระจันทร์ (รถปรับอากาศ)
รถประจำทางเอกชนสาย 1-31 ศูนย์ราชการแจ้งวัฒนะ - คลองหลวง คลอง 5 (รถปรับอากาศ)